paragraph_text: Jacques Santer (Wasserbillig, Luksemburg 18. svibnja 1937.) je luksemburški političar koji je obnašao dužnost devetog predsjednika Europske komisije od 1995. do 1999. Bio je na funkciji ministra financija Luksemburga od 1979. do 1989., a od 1984. do 1995. bio je dvadeseti luksemburški premijer izabran na listi Kršćanske socijalne narodne stranke, vodeće stranke luksemburškog parlamenta od 1979. godine. Kao premijer Luksemburga vodio je također pregovore o Jedinstvenog europskog akta, koji je u praksi stavio u drugi plan dvadesetogodišnju praksu uvedenu Luksemburškim kompromisom.